O‘zbekistonda kollej va texnikumlarga hujjatlarni qabul qilish muddati 2021 yil 25 sentyabrga (shu kuni ham) qadar uzaytirildi. Abituriyentlarning hujjatlarini qabul qilish onlayn tarzda kollejlarga kollej.edu.uz va texnikumlarga texnikum.edu.uz elektron platformalari orqali amalga oshirilmoqda. Elektron platforma orqali quyidagi tartibda ro‘yxatdan o‘tiladi: elektron ariza to‘ldiriladi; umumta’lim maktabining 11-sinfni tugatganligini tasdiqlovchi attestat nusxasi yoki o‘rta maxsus, kasb-hunar ta’lim muassasasini tamomlaganligi to‘g‘risidagi diplom nusxasi yuklanadi; pasport ma’lumotlar kiritiladi. Yuridik texnikumlar bundan mustasno. Ma’lumot o‘rnida, prezident qarori bilan 2021/2022 o‘quv yilidan boshlab oliy ta’lim muassasalari huzurida 24ta texnikum faoliyati yo‘lga qo‘yildi.